இந்த போட்டிகள் பற்றி கீதாம்மா பதிவுகள் இட்டு அவரது வாசகர்களுடன் கலந்து கொண்ட பொழுது, என்னை இந்தப் போட்டியுடன் சம்பந்தமில்லாவன் மாதிரி காட்டிக் கொண்டு கருத்துக்கள் இட்டேன். 'அவர் கருத்துக்களை மறைப்பதற்கு அவருக்கு மிகவும் சிரமம்' என்று ஜீஎம்பீ சார் சொல்லியிருந்தார்கள். என்னை உணர்ந்து சொன்ன வார்த்தைகள் அவை; அது தான் உண்மையான உண்மை. இந்த எட்டு மாதங்களாக என் தளத்தில் எதுவும் நான் எழுதாமலிருந்தாலும் என்னைத் தெரிந்த அன்பர்கள் பதிவுகள் இடும் பொழுது அவர்களின் பதிவுகளில் போய் அவர்களுடன் பேசாமல் என்னால் இருக்க முடிய வில்லை. அன்புக்கு அடைக்கும் தாழ் இல்லைதான். பேராசான் வள்ளுவருக்கு நன்றி.